**Javni razpis za sofinanciranje ukrepov ohranjanja in spodbujanja razvoja kmetijstva in podeželja v Občini Šmartno pri Litiji za leto 2025**

Občina Šmartno pri Litiji razpisuje nepovratna finančna sredstva za uresničevanje ciljev ohranjanja in spodbujanja razvoja kmetijstva in podeželja za leto 2025, ki se dodeljujejo po pravilih o dodeljevanju državnih pomoči v kmetijstvu, skladno z Uredbo Komisije (EU) 2022/2472 in Uredbo Komisije (EU) 2023/2831 ter skladno s Pravilnikom o ohranjanju in spodbujanju razvoja kmetijstva in podeželja v Občini Šmartno pri Litiji (Uradni list RS, št. 81/24).

**VIŠINA RAZPISANIH SREDSTEV**

Predvidena višina sredstev znaša 39.000,00 *EUR* in sicer:

* **UKREP 1**: Pomoč za naložbe v kmetijska gospodarstva, povezane s primarno kmetijsko proizvodnjo (Podukrep 1.1: Posodabljanje kmetijskih gospodarstev in Podukrep 1.2: Urejanje kmetijskih zemljišč in pašnikov), sredstva v višini **10.000,00 EUR**
* **UKREP 2**: Pomoč za naložbe v zvezi s predelavo in trženjem kmetijskih proizvodov v višini **5.000,00 EUR**
* **UKREP 3:** Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji (ukrep de minimis), sredstva v višini **5.000,00 EUR**
* **UKREP 4:** Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja (ukrep de minimis), sredstva v višini **2.000,00 EUR**
* **UKREP 5**: Pokrivanje operativnih stroškov cestnega tovornega prometa iz odročnih krajev (ukrep de minimis), sredstva višini **7.000,00 EUR**
* **UKREP 6**: Pridobivanje nacionalne poklicne kvalifikacije, sredstva višini **500,00 EUR**
* **UKREP 7:** Podpora delovanju društev s področja kmetijstva, gozdarstva in razvoja podeželja, sredstva v višini **9.500,00 EUR**

**UPRAVIČENCI**

**Ukrep 1:** Upravičenci do pomoči so kmetijska gospodarstva, ki so mikropodjetja, dejavna v primarni kmetijski proizvodnji, vpisana v register kmetijskih gospodarstev, imajo na območju občine v lasti ali zakupu več kot polovico kmetijskih zemljišč, vendar najmanj 1 hektar primerljivih kmetijskih površin v uporabi.

**Ukrep 2:** Upravičenci do pomoči so kmetijska gospodarstva, ki so mikro, mala in srednja podjetja, dejavna v predelavi in/ali trženju kmetijskih proizvodov, vpisana v register kmetijskih gospodarstev in svojo dejavnost opravljajo v občini.

**Ukrep 3 in 4:** Upravičenci do pomoči so kmetijska gospodarstva vpisana v register kmetijskih gospodarstev in imajo dovoljenje za opravljanje dopolnilne dejavnosti na kmetiji in se ta opravlja na območju občine.

**Ukrep 5:** Upravičenci so subjekti, ki so registrirani za opravljanje dejavnosti cestnega tovornega prometa.

**Ukrep 6:** Upravičenci do pomoči so polnoletne osebe, ki pridobivajo NPK.

**Ukrep 7:** Upravičenci do pomoči so društva, ustanovljena v skladu z Zakonom o društvih (Uradni list RS, št. 64/11 – uradno prečiščeno besedilo in 21/18 – ZNOrg), ki imajo v svojih temeljnih aktih opredeljeno dejavnost kmetijstva.

**UPRAVIČENI STROŠKI**

Seznam upravičenih stroškov se nahaja na prijavnih obrazcih za posamezni ukrep.

**KRITERIJI ZA DODELITEV SREDSTEV in NAJVIŠJI ZNESEK POMOČI**

Sredstva se med upravičence se razdelijo sorazmerno na podlagi razpoložljivih sredstev v proračunu in višine skupnih upravičenih stroškov vseh prejetih vlog.

**VSEBINA VLOGE**

Vlagatelji oddajo popolno vlogo, ki vsebuje:

- **izpolnjen prijavni obrazec**: »Prijava na javni razpis za dodelitev finančnih sredstev za ohranjanje in spodbujanje razvoja kmetijstva in podeželja v Občini Šmartno pri Litiji v letu 2025«,

- **obvezne priloge k vlogi (dodatna dokumentacija)** katerimi dokazujejo izpolnjevanje pogojev za posamezne ukrepe, določene v razpisu, so navedene pri posameznem ukrepu.

Prijavni obrazec – vloga je na voljo od dneva objave razpisa do izteka prijavnega roka na sedežu Občine Šmartno pri Litiji, Tomazinova 2, 1275 Šmartno pri Litiji ali na spletni strani <http://smartno-litija.si/za-obcane/javni-razpisi-natecaji-narocila-drazbe-pozivi-in-namere/javni-razpisi-in-natecaji/>.

Vlagatelji lahko vložijo **izključno eno vlogo**, to je vlogo za sofinanciranje **izključno enega ukrepa**.

**Upravičeni stroški nastanejo z dnem objave javnega razpisa!**

**ROK ZA PRIJAVO NA JAVNI RAZPIS, ODPIRANJE VLOG**

Prijavitelji morajo vloge oddati najkasneje **do vključno 31.3.2025**. Šteje se, da je vloga pravočasno oddana, če je najkasneje do 31.3.2025 oddana na pošti (datum poštnega žiga na dan 31.3.2025).

Vloge se oddajajo v zaprti kuverti z navedenim polnim imenom ali nazivom vlagatelja na zadnji strani kuverte in z oznako na sprednji strani kuverte: **»Za javni razpis - KMETIJSTVO 2025«.**

Vloge lahko vlagatelji oddajo tudi na sedežu Občine Šmartno pri Litiji, Tomazinova 2, 1275 Šmartno pri Litiji v času uradnih ur, najpozneje do 31.3.2025 do 15.ure. V primeru oddaje vloge po pošti, je potrebno vlogo poslati na naslov: Občina Šmartno pri Litiji, Tomazinova 2, 1275 Šmartno pri Litiji.

Odpiranje vlog ne bo javno.

**INFORMACIJE O RAZPISU**

Celotno besedilo javnega razpisa z vsemi informacijami o razpisu in prijavnimi obrazci je objavljeno na tem mestu.

Pojasnila in dodatne informacije so dosegljive na elektronskem naslovu karmen.sadar@smartno-litija.si; v času uradnih ur po telefonu na št. 01/8962-772 (Karmen Sadar) ali na št. 01/8962-770 (glavna pisarna).

**DOKUMENTI**

* Pravilnik o ohranjanju in spodbujanju razvoja kmetijstva in podeželja v Občini Šmartno pri Litiji
* [Prijavni obrazec - UKREP 1: Pomoč za naložbe v kmetijska gospodarstva](http://www.sentrupert.si/media/objave/dokumenti/2016/Ukrep_1_nalozbe_v_kmetijska_gospodarstva.doc)
* P[rijavni obrazec - UKREP 2: Pomoč za naložbe v zvezi s predelavo in trženjem kmetijskih proizvodov](http://www.sentrupert.si/media/objave/dokumenti/2016/Ukrep_5_nalozbe_za_dopolnilne_dejavnosti_na_kmetiji.doc)
* [Prijavni obrazec - UKREP 3: Pomoč za naložbe v predelavo in trženje kmetijskih in živilskih proizvodov ter naložbe v nekmetijsko dejavnost na kmetiji](http://www.sentrupert.si/media/objave/dokumenti/2016/Ukrep_6_izobrazevanje_in_usposabljanje_za_dopolnilne_dejavnosti_na_kmetiji.doc)
* Prijavni obrazec – UKREP 4: Pomoč za izobraževanje in usposabljanje na področju nekmetijskih dejavnosti na kmetiji ter predelave in trženja
* Prijavni obrazec – UKREP 5: Pokrivanje operativnih stroškov cestnega tovornega prometa iz odročnih krajev
* Prijavni obrazec – UKREP 6: Pridobivanje nacionalne poklicne kvalifikacije
* [Prijavni obrazec - UKREP 7: Podpora delovanju društev s področja kmetijstva, gozdarstva in razvoja podeželja](http://www.sentrupert.si/media/objave/dokumenti/2016/Ukrep_8_podpora_delovanju_drustev.doc)

Številka: 331-1/2025-1

Datum: 22.1.2025

Župan:

Blaž Izlakar l.r.